चेन्नइयन की टीम ने पिछले साल कांतिराव स्टेडियम में ही खेले गए चैथे सत्र के फाइनल मुकाबले में बंगलुरु को 3-2 से शिकस्त दी थी। बंगलुरु ने इस जीत के साथ अपना बदला चुकता कर लिया। गोल पोस्ट पर शॉट लगाने के मामले में चेन्नईयन की टीम आगे रही लेकिन उसने हाथ आए मौकों को जाने दिया। गोलपोस्ट पर पहला शॉट बंगलुरु ने मैच के तीसरे मिनट में दागा हालांकि इसके बाद चेन्नइयन ने बढ़त हासिल करने के दो बेहतरीन मौके गंवा दिए। इन दोनों मौकों पर भारत के लिए खेलने वाले स्ट्राइकर जेजे लालपेखलुआ ने चूक की।